Čavušoglu podstiče reforme u Srbiji
Predsednik Parlamentarne skupštine Saveta Evrope Mevlut Čavušoglu kaže da je evropska perspektiva Balkana realnija nego ikada 
Predsednik Parlamentarne Skupštine Saveta Evrope Mevlut Čavušoglu je, tokom današnjeg boravka u Beogradu, ocenio da je situacija na Kosovu ključni izazov – kako za region, tako i za Evropu, kao i da ga raduje početak dijaloga Beograda i Prištine u skladu sa standardima EU. Obraćajući se poslanicima Skupštine Srbije, Čavušoglu je izrazio nadu da će predstojeći dijalog pomoći da se nađe rešenje za probleme sa kojima se suočavaju ljudi koji žive u ovoj oblasti, bez obzira na njihovo etničko i kulturno poreklo ili jezik kojim govore. Evropska perspektiva zapadnog Balkana realnija nego ikada rekao je još Čavušoglu i dodao da sticanje statusa kandidata nije lak zadatak. , rekao je Čavušoglu. Posle susreta sa Čavošogluom predsednica parlamenta Slavica Đukić Dejanović je rekla da je bilo razgovora i o nužnosti donošenja odluke o ukidanju blanko ostavki, kao i o reformama pravosuđa i organa uprave. rekla je Đukić Dejanović. Predsednik Parlamentarne Skupštine Saveta Evrope sa sastao i sa premijerom Srbije Mirkom Cvetkovićem koji istakao da je usvajanjem izveštaja Dika Martija o trgovini ljudskim organima učinjen prvi važan korak prema otkrivanju onoga što se zaista dogodilo u tajnim zatvorima, kao i da je utvrđivanje istine o nestalim licima i kažnjavanje odgovornih za zločine preduslov za pomirenje.